поиска от Комисията да избере Малайзия като представителна държава и да използва за формиране на нормалната стойност ПОАР и печалбата на това дружество.
 (268)
 Комисията отбеляза, че това дружество наистина е било рентабилно през 2019 г., но маржът на печалбата не е „разумен“ по смисъла на член 2, параграф 6а, буква а), последна алинея от основния регламент. Поради това Комисията отхвърли искането.
 (269)
 Групата ZTT също така заяви, че Комисията следва да използва като представителна държава Малайзия вместо Аржентина, тъй като данните за вноса са били по-добри от тези за Аржентина. Малайзия има тарифен код на 8-цифрено ниво, предназначен за оптични влакна (9001 10 10), който съответства на вида суровина, използван при производство на разглеждания продукт (за телекомуникационна употреба), и няма вносни мита — докато аржентинската тарифна номенклатура не предвижда такова специфично разделяне на оптичните влакна за телекомуникационна употреба и се налагат мита.
 (270)
 Твърдението е фактологично невярно. 8-цифреният код за Малайзия (т.е. 9001 10 10) се използва както в областта на телекомуникацията, така и в областта на електроенергията. В случая на Аржентина не се уточнява употребата за двата съответни 8-цифрени кода за оптични влакна (9001 10 19 и 9001 10 11), но ясно се определя продуктът, т.е. оптични влакна. Очевидно основната употреба на оптичните влакна е в областта на телекомуникациите. Във всеки случай, както е обяснено в съображение 231, Комисията не е била в състояние да намери съответно дружество в Малайзия с леснодостъпни финансови данни по време на разследвания период, което да е отчело разумна печалба по смисъла на член 2, параграф 6а, буква а) от основния регламент. Поради това твърдението беше отхвърлено.
 (271)
 Групата ZTT също така заяви, че Комисията следва да използва като представителна държава Малайзия вместо Аржентина, тъй като енергийният пазар в Аржентина е изкривен. Във връзка с това тя посочи доклада на рейтинговата агенция Fitch от 2019 г. (124), в който се уточнява, че електроенергийният сектор в Аржентина разчита на правителствени субсидии, изплатени на Compania Administradora del Mercado Mayorista Eléctrico S.A. (CAMMESA), които са прехвърлени на дружества за производство на електроенергия. Групата ZTT също така заяви, че съгласно Световната банка са налице четири държавни предприятия, които осъществяват дейност на пазара на електроенергия в Аржентина.
 (272)
 Комисията отбеляза, че докладът на рейтинговата агенция Fitch е публикуван на 13 юни 2019 г., а получените от CAMMESA субсидии се отнасят за периода до 2018 г. Освен това в откъсите от доклада, предоставен от тази страна, се посочва само че субсидиите са прехвърлени на дружества за производство на електроенергия, без да се стига до заключението, че тези дружества са прехвърлили допълнително субсидиите към крайните клиенти. Във всеки случай дори това да е така, тогава използваните като референтна стойност разходи за електроенергия биха били по-ниски и в резултат на това нормалната стойност също би била по-ниска, от което биха се възползвали производителите износители. При всяко положение, както е обяснено в съображение 348, за изчисляване на референтната стойност за електроенергия Комисията използва тарифите, публикувани от електроразпределителните дружества Edesur и Edenor по време на разследвания период. Както също се заявява в представения